Diari Oficial de la Generalitat Valenciana


Sumari del DOGV 9969, del 30-10-2024 (2024/11665)

DECRET 162/2024, de 29 d’octubre, del Consell, pel qual s’aprova el canvi de denominació del municipi de Moncada per la forma bilingüe Montcada/Moncada.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/10/29/162/dof/vci/html**

### Dades del document

Número de DOGV
:   9969

Data del DOGV
:   30-10-2024

Secció del DOGV
:   I. DISPOSICIONS GENERALS

Número del document
:   2024/11390

CVE
:   MLFF-Y-1573-42202

Data del document
:   29-10-2024

Organisme emissor
:   Presidència de la Generalitat

Tipus de document
:   Decret

Descriptors 

:   * Moncada
    * municipi

El Ple de l’Ajuntament de Moncada, en les sessions del 25 de setembre de 2023, del 21 de desembre de 2023, del 29 de febrer de 2024 i del 30 de maig de 2024, ha aprovat, per majoria absoluta del nombre legal de membres de la corporació local, el canvi de denominació del municipi de Moncada per la forma bilingüe Montcada/Moncada, de conformitat amb els informes tècnics municipals que figuren en l’expedient tramitat en fase municipal.

Consta en l’expedient el compliment del tràmit d’informació pública mitjançant publicacions en el *Butlletí Oficial de la Província de València*  núm. 208, de 27 d’octubre de 2023, i en el *Butlletí Oficial de la Província de València*  núm. 57, de 21 de març de 2024, i anuncis en la seu electrònica de l’entitat local interessada, pel termini reglamentari, així com l’acreditació de la presentació d’al·legacions, i la resolució pertinent mitjançant acords del Ple de 21 de desembre de 2023 i de 30 de maig de 2024.

La Direcció General de Règim Jurídic Autonòmic i Local, del Ministeri de Política Territorial i Memòria Democràtica, ha certificat, el 9 de juliol de 2024, que, consultades les dades del Registre d’entitats locals, la nova denominació de Montcada/Moncada, proposada per al municipi de Moncada, de la província de València, no coincidix amb la de cap municipi inscrit en el registre esmentat.

El Ple de l’Acadèmia Valenciana de la Llengua, en la sessió del 31 de juliol de 2024, vista la petició de l’Ajuntament del canvi de denominació, va adoptar l’acord de considerar que el nom bilingüe més adequat del topònim és Montcada/Moncada.

L’article 21.1 de la Llei 8/2010, de 23 de juny, de règim local de la Comunitat Valenciana, en relació amb l’article 13.2 del Decret 69/2017, de 2 de juny, del Consell, de regulació dels criteris i procediment per al canvi de denominació dels municipis i altres entitats locals de la Comunitat Valenciana, disposa que correspon al Consell, mitjançant un decret, l’aprovació del canvi de la denominació dels municipis.

En la tramitació del procediment s’han complit totes les prescripcions contingudes en la legislació vigent sobre la matèria, i s’ha tramitat el procediment d’acord amb el que determina el Decret 69/2017, de 2 de juny, del Consell.

Per tot això, a proposta del president de la Generalitat, en virtut del que disposa l’article 28.c) de la Llei 5/1983, de 30 de desembre, de la Generalitat, del Consell, i d’acord amb les competències que corresponen a la Presidència de la Generalitat en matèria d’administració local, a l’empara de l’article 2 del decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries, i les seues atribucions, i amb la deliberació prèvia del Consell, en la reunió del dia 29 d’octubre de 2024,

DECRETE

*Article únic*

Aprovar el canvi de denominació del municipi de Moncada per la forma bilingüe Montcada/Moncada.

Les referències que s’hagen realitzat a la denominació anterior s’entendran fetes, a partir de la publicació d’este decret en el *Boletín Oficial del Estado*, a la nova denominació.

Contra el present decret, que posa fi a la via administrativa, de conformitat amb el que establix l’article 114.1.c) de la Llei 39/2015, d’1 d’octubre, del procediment administratiu comú de les administracions públiques, les persones interessades podran interposar-hi els recursos següents:

a) Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de la notificació o de la publicació d’este decret, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

b) Potestativament, un recurs de reposició davant del Consell, en el termini d’un mes a comptar de l’endemà de la notificació o de la publicació del present decret, de conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el recurs potestatiu de reposició.

c) En el cas que la persona interessada siga una administració pública, no s'hi pot interposar un recurs en via administrativa, sense perjuí del que disposa l’article 44 de la Llei 29/1998, de 13 de juliol, segons el qual es podrà requerir prèviament l’anul·lació o la revocació d’este decret, en el termini de dos mesos comptats des de l’endemà de la notificació o de la publicació del mateix decret, tenint en compte que això no incidix en la seua executivitat, ni interromp els terminis amb vista a la seua fermesa, per no ser substitutiu del règim de recursos en via administrativa.

Tot això, sense perjuí que les persones interessades puguen exercir qualsevol altra via que estimen oportuna.

  

València, 29 d'octubre de 2024

Carlos Mazón Guixot

President de la Generalitat


Còpia Permalink ELI